Այս ծանօթներէս Մինասը մտաւ 1904ին Գայլ Վահանի խմբին մէջ եւ սպաննուեցաւ Քոռուն ու Մոսունի կռիւներուն: Գարեգինը եւ Միքայէլը մտան թումանի երկրորդ խմբի մէջ եւ սպաննուեցան ռուսներուն կողմէ: Վարդանը զինուորագրուեցաւ Կայծակ Վաղարշակի հեծեալ գնդի մէջ ու, թէեւ Զիւնին կռուէն միակ ողջ ազատողն եղաւ, բայց մեռաւ ուրիշ կռիւի մը մէջ: Վստահ եմ, որ միւս ազատուողներն ալ նոյն արիւնալից ուղիով գնացին: